jkorsvik/nowiki_second_scrape_merged huggingface dataset:
Reidar Kaabbel

Reidar Kaabbel (født 12. oktober 1974) er en lokalpolitiker for Senterpartiet. Han har vært ordfører i Våler kommune i Østfold siden 2011.Kaabbel er gårdsbruker og driver slektsgården på Kåbøl i Våler.
Han var varaordfører i Våler fra 1995 til 1999, og var generalsekretær i Senterungdommens Landsforbund fra 2000 til 2002. I valgperioden 2007 - 2011 var han medlem i formannskapet i Våler.


== Referanser ==
Jingpo Lacus

Jingpo Lacus er en innsjø på den nordlige polregionen av Titan, Saturns største måne. Den er omtrent på størrelse med Ontario Lacus, og de er de største kjente legemene av væske på Titan etter Kraken Mare, Ligeia Mare og Punga Mare. Innsjøen består av flytende hydrokarboner – hovedsakelig metan og etan.


== Referanser ==


== Eksterne lenker ==
(engelsk) Map of the liquid bodies in the north polar region of Titan
De tre juveler

De tre juveler (eller triratna) kan sies å sammenfatte buddhismens lære. Til juvelene sies en buddhist å ta sin tilflukt, ved å utsi tre ganger:

Jeg tar min tilflukt til Buddha. ( - Tilliten til den opplyste)
Jeg tar min tilflukt til dharma. ( - Buddhas lære)
Jeg tar min tilflukt til sangha. (- fellesskapet til munker og nonner)De tre juvelene, eller tilfluktsformelen, viser til den vei et menneske går for å nå det endelige mål nirvana. Denne vei/metode har alle buddhister felles: å først interessere seg for Buddha; siden går videre til hans lære; og til sist søker man seg til en munke- eller nonneforsamling for praktisk å utføre læren. 
I sangha velger man en personlig veileder i form av en munk. Her adskiller imidlertid Vajrayana-buddhismen, idet det her er mulig å velge en av de høyeste lamaer som sin personlige veileder. I dette tilfelle utvides De tre Juveler med en ekstra linje/tilflukt, som lyder: Jeg tar min tilflukt til lama, den såkalte lamatilflukt.


== Eksterne lenker ==
Triratna on the footprints of the Buddha
Buddhapada and Triratna
Another triratna on Buddha's footprint.
Cambodian Buddhist Chanting: Paying Respect to the Triple Gem on YouTube.
Bolsena Lacus

Bolsena Lacus er en innsjø av metan på Titan, Saturns største måne. Innsjøen er oppkalt etter Bolsenasjøen i Italia og har en diameter på ca. 101 km. Innsjøen ble først oppdaget i 2007 på bilder tatt av Cassini-sonden. Navnet ble offisielt godkjent av Den internasjonale astronomiske union 27. september 2007.


== Se også ==
Ontario Lacus


== Eksterne lenker ==
«Titan: Bolsena Lacus». planetarynames (engelsk).
Brian Kobilka

Brian K. Kobilka (født 1955 i Little Falls i Minnesota) er en amerikansk biokjemiker som er professor ved Stanford University i California i USA. Sammen med Robert Lefkowitz, ble han tildelt Nobelprisen i kjemi for 2012. De to fikk prisen for forskning på g-protein-koblede reseptorer i menneskekroppens celler.


== Referanser ==


== Eksterne lenker ==
Kobilka laboratory, Stanford University
Brian Kobilka Arkivert 14. oktober 2012 hos Wayback Machine., presentasjon fra Stanford School of Medicine
Se dokumenter om g-protein-koblede reseptorer i NORA:
norskspråklige
engelskspråklige
Ole Johan Vierdal

Ole Johan Vierdal (født 20. november 1962) er en norsk politiker for Senterpartiet som siden 2011 har vært ordfører i Vindafjord kommune i Rogaland. Han er 4. vararepresentant til Stortinget for Rogaland for perioden 2013–2017.Han var leder i Rogaland Bondelag fra 2010 til 2011.


== Referanser ==


== Eksterne lenker ==
(no) Ole Johan Vierdal hos Stortinget 
(no) Ole Johan Vierdal hos Norsk senter for forskningsdata 
(no) Ordføraren Vindafjord kommune.
Xiangliu

Xiangliu (tradisjonell kinesisk: 相柳, forenklet kinesisk: 相柳, pinyin: Xiāngliǔ) er et nihodet slangemonster innen kinesisk mytologi. Xiangliu var en av Gong Gongs ministre. Senere ble Xiangliu drept av Yu den store. 
En muntlig overlevering av Xiangliu-myten ble nedtegnet i Sichuan så sent som i 1983, med Xiangliu som en nihodet drage som forårsaket flom og annet skadeverk.


== Referanser ==


== Litteratur ==
Yang, Lihui, et al. (2005). Handbook of Chinese Mythology. New York: Oxford University Press. ISBN 978-0-19-533263-6
Yuan Bao

Yuan Bao (forenklet kinesisk: 元宝; tradisjonell kinesisk: 元寶; pinyin: Yuánbǎo) er et kinesisk lykkesymbol. Det siktes da fremfor alt til rikdom og karriere.Tidligere var standardiserte Yuan Bao i gull et offisielt betalingsmiddel. Det finnes også mynter som kalles Yuan Bao.


== Referanser ==
Mott (andre betydninger)

Mott er en sommerfuglart, men har også andre betydninger:

Mott, en artsrik familie av sommerfugler


== Etternavn ==
John Raleigh Mott
Nevill Francis Mott
Thomas Mott Osborne
Vernon «Vern» Douglas Mott
Dominikus N. Bjordal

Dominikus Nagell Bjordal (født 31. juli 1933, død 20. september 2018) var en norsk lokalpolitiker.
Han satt tilsammen 16 år som ordfører i Ølen kommune fra 1983 til 1999. Han kjempet for at kommunen skulle overføres fra Hordaland til Rogaland. En folkeavstemning om dette ble avholdt i 1999 og etter flertall for overflytting ble dette endelig vedtatt i 2003. Ølen ble deretter slått sammen med Vindafjord kommune i 2006 der Bjordal satt i kommunestyret for Senterpartiet. Han var leder i kommunens eldreråd.
Han var vararepresentant til Stortinget for Hordaland 1981-1985.


== Referanser ==


== Eksterne lenker ==
(no) Dominikus N. Bjordal hos Stortinget 
(no) Dominikus N. Bjordal hos Norsk senter for forskningsdata
Karianne Sydtveit Reiten

Karianne Sydtveit Reiten (født 17. april 1982) er en norsk politiker fra Drangedal som representerer Arbeiderpartiet. Hun var ordfører i Drangedal kommune for perioden 2011-2015. Da hun ble valgt var hun 29 år og ble den første kvinnelige ordføreren i Drangedal.


== Referanser ==
Hilde Alice Vågslid

Hilde Alice Vågslid (født 20. januar 1966) er en norsk politiker fra Tokke som representerer Arbeiderpartiet. Hun var ordfører i Tokke kommune fra 2011 til 2015. Hun overtok ordførervervet etter 22 års sammenhengende rekke av ordførere fra Senterpartiet. Ved valget i 2015 overtok Jarand Felland (Sp) ordførervervet i Tokke. 
For perioden 2015-2019 er Hilde Alice Vågslid gruppeleder for Arbeiderpartiet i Tokke kommunestyre og medlem av formannskapet. Hun er også nestleder i Tokke Arbeiderpart.Vågslid er butikksjef i en dagligvareforretning i Dalen. Hun er gift og har tre barn, deriblant stortingsrepresentant Lene Vågslid.


== Referanser ==
Halvor Homme

Halvor Homme (født 29. juli 1975) er en norsk politiker fra Nissedal som representerer Arbeiderpartiet. Han er valgt til ordfører i Nissedal kommune for perioden 2011-2015, som følge av et samarbeid mellom Ap, KrF og Høyre. Homme ble gjenvalgt som ordfører etter kommunevalget i 2015, med Geir Christian Enger fra Kristelig Folkeparti som ny varaordfører.


== Referanser ==
Punga Mare

Punga Mare er en innsjø i den nordlige polregionen på Titan, planeten Saturns største måne. Etter Kraken Mare og Ligeia Mare er Punga Mare det tredje største legemet med væske på Tian. Innsjøen består av flytende hydrokarboner – primært metan og etan – og er ca. 380 km i diameter – større enn lengden av Victoriasjøen på jorden. Innsjøen er oppkalt etter den maoriske Punga, stamfaren til haier, rokker og øgler og sønn av Tangaroa, havets gud.


== Referanser ==


== Eksterne lenker ==
(engelsk) Map of the liquid bodies in the north polar region of Titan
Kroppan

Kroppan var en gård i den tidligere Tiller kommune, siden 1964 del av Trondheim. Den lå på høydedraget mellom Leirelva og Nidelva.
Gården stammer fra merovingertiden (før 800 e. Kr.) og var en av de eldste i Tiller herred. I 1430-årene lå den under erkebiskopen, ved reformasjonen ble den krongods. 1594 ble Kroppan gård oppdelt og delvis solgt til byborgere, imidlertid ble hele gården gitt til Domkirken i 1646. Rundt 1800 ble den selveierbruk og ble i samme slekts eie til 1970-tallet, da gården ble revet for å gi plass til en ny trasé på Europavei 6, Kroppanbrua, denne ble åpnet 1975.
Boligfeltene Kroppan og Kroppanmarka ligger rundt 400 m sør for den opprinnelige gården.


== Kilder ==
Trondheim byleksikon
French Bakery

French Bakery er et norsk industribakeri. French Bakery Company AS ble etablert i Oslo i 1985, og startet sin virksomhet med å produsere franske baguetter. Selskapet leverer om lag 100 ulike produkter til dagligvarebutikker i hele Norge. 
French Bakery bygget en ny fabrikk i Lier i 2009 til 150 millioner kroner.


== Eksterne lenker ==
Selskapets hjemmeside Arkivert 13. august 2013 hos Wayback Machine.
Svengali

Svengali er en litterær fiktiv skikkelse som er blitt synonym med en person som fra kulissene har en sterk og manipulerende innflytelse på en annen. Skikkelsen er sterkt negativt farget.
Opprinnelsen er den Svengali som omtales i romanen Trilby av George du Maurier fra 1894. I den blir en fullstendig umusikalsk jente ved navn Trilby O'Ferrall forvandlet under hypnose av den demoniske ånden Svengali til en sangens diva. Men hun er ute av stand til å opptre uten Svengalis hjelp, og blir helt bergtatt av ham. Til slutt slår manipulasjonen feil, fordi Svengali på grunn av et hjerteinfarkt ikke klarer å gjennomføre hypnosen.
Romanen er ikke så meget en analyse av forholdet mellom Svengali og Trilby, mer en skildring av det bohemiske Paris i 1850-årene.
Skikkelsen er blitt oppfattet som jødisk, som en «Den vandrende jøde»-skikkelse, det vil si, fremstillingen som antijødisk.
Ikke bare Svengali, men også navnet Trilby, ble godt kjent på grunn av romanens popularitet. Såper, sanger, danser, tannkrem og en by i USA fikk navnet Trilby, likeså en type hatt som ble brukt under produksjonen av en dramatisering av romanen i London. Handlingen inspirerte Gaston Leroux til Le Fantôme de l'Opéra i 1909/10. Selv om du Maurier til å begynne med var svært revet med av all oppmerksomheten, ble han til slutt grundig lei av den vedvarende oppmerksomhet rundt romanen.


== Filmatiseringer ==
Boken har inspirert en rekke filmer ved navn Svengali:

1914: en østerriksk film av Jacob Fleck
1927: en tysk film av Gennaro Righelli
1931: en amerikansk film av Archie Mayo
1954: en britisk film av Noel Langley
1983: en amerikansk fjernsynsfilm av Anthony Harvey
2004 en amerikansk film av  Richard D. Morris


== Referanser ==
Ole Krabbe

Ole Krabbe (født 1758, død 1826) var en norsk offiser fra Trøndelag. 


== Offiserskarrieren ==
Ole ble i 1789 kaptein og leder for det Orkdalske kompani av den nye utgaven av Annet trondhjemske infanteriregiment, der Orkdal nå inngikk.  I 1808 var han forfremmet til major og sjef for 3. bataljon i samme regiment, og senere for 2. bataljon.  I dette virket var det at Ole ledet en kolonne (gruppe soldater) under Krigen med Sverige 1808–1809 da man angrep ved Røros og Herjedalen. Ole ble kåret til Ridder av den danske Dannebrogsordenen i 1808 for akkurat dette.
I 1811 var han sjef for regimentets skarpskytterbataljon.  Så ble han oberstløytnant, videre oberst i 1817. Dette infanteriregimentet ble lagt ned som følge av en hærreform, og Krabbe var fra 1. januar 1818 sjef for det Romsdalske Muskatkorps.  Han ga seg i 1826. Ole Krabbe døde 69 år gammel den 3. august 1826.


== Politikken ==
Han var suppleant for Søndre Trondhjems amt til det første overordentlige Storting i 1814. 


== Familie ==
Krabbe tilhørte den norske grenen av den danske adelsslekten Krabbe af Damsgård.  Faren het Frederik Christian Krabbe (1713–76) og var faktisk født i danske Vejle, men død i Orkdal som oberstløytnant. I 1750 hadde faren giftet seg på Gran i Oppland med Ingeborg Gregersen (1732–1784).  Oles søster Karen Krabbe (1751–1857) ble hele 105 år.
Ole Krabbe selv, giftet seg i 1797 med den sytten år gamle Dorothea Marie Vauvert Angell (1780–1862) av Angell (slekt).  Fra omkring 1816 til omkring 1838 eide de gården Gisvold i Orkdal, i dag kalt Gjesvål.  Datteren Hedvig (1800–1862) giftet seg i 1822 med Jørgen Bernhoft Lysholm (1796–1843) som gjorde det stort innen øl og sprit. Datteren døde den 7. mai 1862, bare noen måneder før mora.

		
		


== Referanser ==


== Eksterne lenker ==
(no) Ole Krabbe hos Norsk senter for forskningsdata 
(no) Krabbe af Damsgård fra Store norske leksikon
Ann Kristin Rykke

Ann Kristin Rykke (født 26. desember 1972, død 4. oktober 2012) var programleder i NRK i programpostene Norge i dag, Førkveld og Vestlandsrevyen. Hun vokste opp på Voss, og gikk på skoler på Jæren og Dovre før hun ble med på radiokanalene Norddalsradioen (Otta), Radio Tri (Vinstra) og P10 (Lillehammer). Etter å ha studert kommunal planlegging og journalistikk ved Høgskolen i Volda, startet hun sitt virke i P4 og startet i 2002 for NRK, med base ved NRK Hordaland fra 2003.Rykke døde 39 år gammel etter en tid med alvorlig sykdom.


== Referanser ==
Liste over geologiske formasjoner på Titan

Dette er en liste over geologiske formasjoner på Titan, planeten Saturns største måne. Offisielle navn for disse formasjonene har blitt offentliggjort svært nylig siden Titans overflate var virtuelt ukjent før ankomsten til Cassini-Huygens-sonden. Noen formasjoner var kjent ved uformelle kallenavn på forhånd, og disse er nevnt der det passer.


== Albedoformasjoner ==
Albedoformasjoner på Titan er oppkalt etter hellige eller forheksede steder i verdens mytologi og litteratur.


=== Lyse albedoformasjoner ===


=== Mørke albedoformasjoner ===


== Arcūs ==
Titanske arcūs (bueformede formasjoner) er oppkalt etter guddommer for lykke.  


== Kratre ==
Kratre på Titan er oppkalt etter guddommer for visdom.


== Faculae ==
Lyse flekker oppkalles etter øyer på jorden som ikke er politis uavhengige. Grupper av flekker oppkalles etter arkipeler på jorden.


== Fluctūs ==
Begrepet «fluctus» henviser til strømningsterreng. Fluctūs på Titan oppkalles etter mytologiske figurer forbundet med skjønnhet.


== Flumina ==
En flumen er en formasjon som ser ut som en kanal gravd ut av væske. Det finnes en navngitt gruppe flumina på Titan.


== Insulae ==
Insulae er øyer i Titans sjøer. De er oppkalt etter legendariske øyer.


== Labrynthi ==
Labrynthi er oppkalt etter planeter fra det fiktiv Dune-universet, skapt av Frank Herbert.


== Lacūs ==

Lacūs (flertallsform for lacus) brukes i Titans geologiske nomenklatur) er innsjøer av hydrokarboner.


== Store ringformasjoner ==
Store ringformasjoner oppkalles etter guddommer av kunnskap i verdens mytologi.


== Maculae ==
Titanske maculae (mørke flekker) oppkalles etter guddommer for lykke, fred og harmoni i verdens mytologier.


== Maria ==

Maria (flertall mare) er hav av hydrokarboner.


== Planitia ==
Planitia (lave sletter) er oppkalt etter planeter fra det fiktiv Dune-universet, skapt av Frank Herbert.


== Regioer ==
Regioer (regioner som er markert forskjellig fra omgivelsene) er oppkalt etter guddommer for fred og lykke.


== Virgae ==
Virgae (streker av farger) er oppkalt etter regnguder i verdens mytologier.


== Referanser ==


== Eksterne lenker ==
(engelsk) USGS: Titan nomenclature
(engelsk) USGS links to PDF maps with nomenclature
Olav Kasland

Olav Kasland (født 8. juni 1961) er en norsk politiker fra Bø i Telemark som representerer Venstre. Han har vært ordfører i Bø siden 2011 og ble gjenvalgt i 2015. Valget av Kasland til ordfører ble slutten på en 28 år lang periode med ordfører fra Arbeiderpartiet i Bø, og skjedde etter at Venstre, KrF, Høyre og SV hadde inngått et valgteknisk samarbeid.Olav Kasland er utdannet sosionom og var regiondirektør i Forbrukerrådet før han ble valgt til ordfører.


== Referanser ==
Bjørg Tveito Lundefaret

Bjørg Tveito Lundefaret (født 20. november 1957) er en norsk politiker fra Nome som representerer Arbeiderpartiet.  Hun er ordfører i Nome kommune fra 2011. Hun ble gjenvalgt som ordfører for perioden 2015-2019 etter kommunevalget i 2015. Hun var varaordfører i perioden 2007-2011.


== Referanser ==
Guabonito (krater)

Guabonito er en ring med lyse materialer på Titan, planeten Saturns største måne. Guabonito ble først observert på bilder tatt av Cassini i oktober 2004, og har blitt observert flere ganger siden. Ringformasjonen måler 90 km i diameter og ligger i Titans mørke Shangri-La-region, nær grensen til Xanadu.


== Eksterne lenker ==
Guabonito in Gazetteer of Planetary Nomenclature
Robert Lefkowitz

Robert Joseph Lefkowitz (født 15. april 1943 i New York City) er en amerikansk lege og forsker som arbeider ved Duke University i Durham i Nord-Carolina. Sammen med Brian Kobilka, ble han tildelt Nobelprisen i kjemi for 2012. De to fikk prisen for forskning på g-protein-koblede reseptorer i menneskekroppens celler.


== Referanser ==


== Eksterne lenker ==
Lefkowitz Lab, Duke University Medical Center
Presentasjon, Howard Hughes Medical Institute
Se dokumenter om g-protein-koblede reseptorer i NORA:
norskspråklige
engelskspråklige
Amtmannsnes

Amtmannsnes er et lavt nes på nordøstsiden av Komsafjellet i bunnen av Altafjorden. Amtmannsnes er også et av de fem bergkunstområdene i Alta på UNESCOs Verdensarvliste.De første figurene ble oppdaget i 1977, senere er det lokalisert mer enn 500 figurer som fordeler seg over fem felt. De er datert til å være 4000 til 5000 år gamle, og forestiller i hovedsak mennesker, reinsdyr og mønstre. I samme område er det også gjort funn av spor fra annen menneskelig aktivitet.


== Referanser ==


== Eksterne lenker ==
«Amtmannsnes». Kulturminnesøk. Riksantikvaren – Direktoratet for kulturminneforvaltning.
Aase Simonsen

Aase Simonsen (født 1. juli 1962) er en norsk politiker for Høyre som var ordfører i Karmøy (2011–2015) og stortingsrepresentant (2020–2021).


== Yrke ==
Aase Simonsen ble i 2016 markedssjef i Norwegian Maritime Services (NMS).


== Politisk karriere ==
Hun var ordfører i Karmøy kommune fra 2011 til 2015. Hun hadde fra før sittet en periode i kommunestyre og formannskap samt i fylkestinget i Rogaland. Fra 2019 er hun medlem av fylkestinget og kommunestyret, og varamedlem av formannskapet. Hun varslet at hun trekker seg fra politikken i 2022.Hun var 2. vararepresentant til Stortinget fra Rogaland i perioden 2017–2021. Fra 24. januar 2020 møtte hun fast som vara for statsråd Tina Bru. Hun møtte samlet i to år og 164 dager som stortingsrepresentant.


== Stortingskomiteer ==


=== Stortingsperioden 2017–2021 ===
Medlem i energi- og miljøkomiteen (fra 2020) 


== Referanser ==


== Eksterne lenker ==
(no) Aase Simonsen hos Stortinget 
(no) Aase Simonsen hos Norsk senter for forskningsdata
Mirjam Ydstebø

Mirjam Ydstebø (født 1976) er en norsk lokalpolitiker for Kristelig Folkeparti. Fra 2011 til 2019 var hun ordfører på Kvitsøy. Hun ble valgt inn i kommunestyret på en fellesliste for KrF og Frie Borgerlige.
Hun har yrkesbakgrunn som barne- og helsearbeider.


== Referanser ==


== Eksterne lenker ==
Ordfører Kvitsøy kommune.
Gullfjellet (film)

Gullfjellet er en norsk film fra 1941, basert på Ove Arthur Ansteinssons komedie om bønder som lar seg forlede til å satse alle sine penger i et gullbonanza. Regien var ved Rasmus Breistein og Titus Vibe-Müller.  


== Handling ==
Bygutten Rolf Rønne ankommer Benningstad, en storgård på Hedemark, og får arbeide. Han treffer Jørgen Krullerstugun og lyver at han har funnet gull i Kråkberget, som ligger på Hans Benningstads eiendom. Jørgen gjør sine undersøkelser i Kråkberget og finner kråkesølv,  og tar det for gull. Om natten
bringer han store mengder stein hjem og fyller stue og kammers.
Så fort ryktene sprer seg begynner kjøpebudene å strømme inn. Grunneieren vil ikke selge, men gir seg  når gullfunnet blir slått stort opp i avisene. Banksjef og advokat vil danne selskap sammen med bygda. Hans Benningstad blir generaldirektør og lever nå herrens glade dager. Gullfeberen brer om seg og flere av bøndene selger gårdene sine for å kjøpe gullmineaksjer. Bygda fester mens kornet råtner. 
Karl Kanten drar til Oslo for å selge gullet til Norges Bank, men blir fortalt at det bare er gråstein. Nyheten slår ned som en bombe i det feststemte Benningstad når han kommer tilbake dagen
etter. Banken må innstille og flere bønder går konkurs. Etterhvert må bøndene begynne med jordbruk igjen.


== Mottagelse ==
Aftenposten skrev at filmen hadde mange lyspunkter, men at manuskriptet var for svakt. «Det er mange gode ting i «Gullfjellet», replikkene stanger ofte mot hverandre som de skal i en aktiv film, det er fart over kamera og mange steder har man følelsen av at viljen til å lage en frisk film har vært til stede mere enn tidligere. Men man har vært for skånsom mot forfatteren, ikke kuttet nok...» (Aftenposten tirsdag 15. april 1941 side 10)


== Eksterne lenker ==
(en) Gullfjellet på Internet Movie Database 
(no) Gullfjellet i Nasjonalbibliotekets filmografi 
(no) Gullfjellet hos Filmfront
EGR

EGR er en forkortelse fra engelsk og står for exhaust gas recirculation. Det er et system som sørger for at en regulert mengde eksos ledes tilbake til innsuget i en forbrenningsmotor, for å oppnå en renere forbrenning, slik at mengden av skadelige avgasser reduseres. 
Systemet reduserer temperaturen på forbrenningen ved å at blandingen som føres inn i forbrenningskammeret har mindre oksygen. Man oppnår på denne måten å redusere produksjonen av nitrogenoksid i eksosgassene.
Hilde Thorkildsen

Hilde Kristin Westhrin Thorkildsen (født 15. oktober 1963) er en norsk politiker for Arbeiderpartiet. Hun er ordfører i Nittedal kommune siden 2011.Thorkildsen var varaordfører i Nittedal kommune fra 1999 til 2007 og fjerde vararepresentant til Stortinget i perioden 2005 til 2009. Tidligere har hun vært politisk rådgiver i Arbeids- og administrasjonsdepartementet.Hun har arbeidet i NAV, og før hun ble ordfører arbeidet hun som personalleder i Jernbaneverket.


== Tiltale for grov korrupsjon ==
I juni 2020 rapporterte Romerikes Blad at hun var siktet for grov korrupsjon basert på et anonymt varsel i september 2019. Saken ble sagt å være knyttet til et utbyggingsprosjekt. I desember 2020 ble Thorkildsen tiltalt for grov korrupsjon av påtalemyndigheten i Norge. Hun ble suspendert som ordfører frem til straffesaken er avgjort. Økokrim påsto 1½ år fengsel. I oktober 2021 ble hun frikjent i Romerike og Glåmdal tingrett, men Økokrim anket dommen. I juli 2022 ble hun også frifunnet av lagmannsretten.


== Referanser ==
Øistein Børke

Øistein Bull Børke (født 18. desember 1911 i Kristiania, død 1. april 1975 i Oslo) var en norsk skuespiller og teaterpersonlighet. 
Børke debuterte som skuespiller på Det Nye Teater i 1938. I 1947 grunnla han Rogaland Teater der han var teatersjef fra 1947-1949. Han skrev barnekomedien Askeladden og Kongsdatteren som hadde premiere på Centralteateret i Oslo i 1944.


== Referanser ==


== Eksterne lenker ==
(en) Øistein Børke på Internet Movie Database
Tiina Nunnally

Tiina Nunnally (født 7. august 1952 i Chicago) er en amerikansk forfatter og oversetter.
Nunnally har doktorgrad fra University of Washington i Seattle. Hun debuterte med romanen Maija i 1996 og har utgitt ytterligere to romaner. Nunnally har oversatt litteratur fra dansk, norsk og svensk til engelsk. H. C. Andersen, Peter Høeg, Jens Peter Jacobsen er blant de danske forfattere hun har oversatt. Fra norsk litteratur har hun blant andre oversatt Asbjørnsen og Moe, Sigrid Undset og Linn Ullmann og fra svensk Per Olov Enquist, Bodil Jönsson, Astrid Lindgren og Klas Östergren. 
I 1994 ble Nunnally tildelt Lewis Galantière Translation Award fra American Translators Association. Oversettelsen hennes av Undsets romansyklus Kristin Lavransdatter ble i 2001 hedret med PEN Translation Prize. I 2009 ble hun hedret av Svenska Akademien for fremme av svensk kultur i utlandet. Oversettelsen av Per Olov Enquists Livlegens besøk ble hedret med Independent Foreign Fiction Prize.Nunnally ble i 2012 utnevnt til ridder av Den Kongelige Norske Fortjenstorden «for fortjenstfullt virke for norsk litteratur i USA.»


== Referanser ==
Kjell Trygve Grunnsvoll

Kjell Trygve Grunnsvoll (født 7. januar 1976) var ordfører i Gjerstad i perioden 2011-2015 (Sentepartiet). Han har vært medlem av kommunestyret siden 1999.
Grunnsvoll er utdannet økonom og har jobbet som rådgiver i bank.


== Eksterne lenker ==
Ordfører Gjerstad kommune.
Kjell Trygve Grunnsvoll Kommunal Rapport.